CELEX: 32019D0521(01)
Language: hu
Date: 2019-05-10 00:00:00
Title: A Bizottság határozata (2019. május 10.) az egészségügyi beruházások hatékony módjairól tanácsot szolgáltató, több ágazatot képviselő, független szakértői testület létrehozásáról szóló 2012/C 198/06 határozat módosításáról

21.5.2019   
               
               
                  HU
               
               
                  Az Európai Unió Hivatalos Lapja
               
               
                  C 174/3
               
            
         A BIZOTTSÁG HATÁROZATA
         (2019. május 10.)
         az egészségügyi beruházások hatékony módjairól tanácsot szolgáltató, több ágazatot képviselő, független szakértői testület létrehozásáról szóló 2012/C 198/06 határozat módosításáról
         (2019/C 174/04)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     Az Európai Unió működéséről szóló szerződés 168. cikke (2) bekezdésének alapján a tagállamok a Bizottsággal együttműködve összehangolják politikáikat és programjaikat az ugyanazon cikk (1) bekezdésében említett területeken. A Bizottság a tagállamokkal szorosan együttműködve megtehet minden hasznos kezdeményezést az összehangolás előmozdítására, különös tekintettel az iránymutatások és mutatók megállapítására, a bevált gyakorlatok cseréjének megszervezésére, valamint az időszakonkénti felülvizsgálat és kiértékelés szükséges elemeinek kialakítására irányuló kezdeményezésekre.
                  
               
                     (2)
                  
                  
                     A 2012/C 198/06 bizottsági határozat (1) létrehozott egy az egészségügyi beruházások hatékony módjairól tanácsot szolgáltató szakértői testületet (a továbbiakban: testület), amelynek feladata, hogy a Bizottság számára független és több ágazatra kiterjedő tanácsadást nyújtson az egészségügyi beruházások hatékony módjairól.
                  
               
                     (3)
                  
                  
                     A 2012/C 198/06 határozatot eredetileg 2015. október 1-jéig kellett volna alkalmazni. A 2015/6719 bizottsági határozat (2) azonban négy évvel, 2019. október 1-jéig kiterjesztette a 2012/C 198/06 határozat alkalmazhatóságát.
                  
               
                     (4)
                  
                  
                     Még mindig ez a testület a legalkalmasabb olyan eszköz az egészségügyi rendszerekre vonatkozó, országokon átívelő tudás- és szaktudás továbbfejlesztésére, amely tájékoztatást és tanácsadást nyújthat a nemzeti és uniós szintű politikákkal kapcsolatban, hozzájárulva ezáltal a hatékony, hozzáférhető és alkalmazkodóképes egészségügyi rendszerek biztosításához.
                  
               
                     (5)
                  
                  
                     Ezért alapvető fontosságú, hogy a testület továbbra is tanáccsal szolgáljon az egészségügyi beruházások hatékony módjairól, támaszkodva az Unión belül és – amennyiben szükségesnek ítéltetik – az Unión kívül rendelkezésre álló szakértelemre.
                  
               
                     (6)
                  
                  
                     A 2012/C 198/06 határozat alkalmazási időszakát 3 évvel, 2022. december 31-ig meg kell hosszabbítani, hogy a testület a következő kinevezési időszak alatt működhessen.
                  
               
                     (7)
                  
                  
                     A 2012/C 198/06 határozatot ezért ennek megfelelően módosítani kell,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A 2012/C 198/06 határozat 6. cikkének helyébe a következő szöveg lép:
            
               
                  „6. cikk
                  Alkalmazhatóság
                  Ezt a határozatot 2022. december 31-ig kell alkalmazni.”
               
            
         
         
            Kelt Brüsszelben, 2019. május 10-én.
            
               
                  a Bizottság részéről
               
               Jyrki KATAINEN
               
                  alelnök
               
            
         
         
            (1)  A Bizottság 2012/C 198/06 határozata (2012. július 5.) az egészségügyi beruházások hatékony módjairól tanácsot szolgáltató, több ágazatot képviselő, független szakértői testület létrehozásáról (HL C 198., 2012.7.6., 7. o.).
         
            (2)  A Bizottság 2015/6719 határozata (2015. szeptember 30.) az egészségügyi beruházások hatékony módjairól tanácsot szolgáltató, több ágazatot képviselő, független szakértői testület létrehozásáról szóló 2012/C 198/06 határozat módosításáról (C(2015) 6719 final).